અમદાવાદ: ગુડ્સ એન્ડ સર્વિસ ટેક્સની તમામ પ્રક્રિયા ઓનલાઇન છે. સરકાર જીએસટી નેટવર્ક સરળતાથી ચાલી રહ્યું છે તેવો દાવો કરી રહી છે, પરંતુ જુલાઇ બાદ રિટર્ન ભરવાની મુદતમાં ત્રણ વાર વધારો થઇ ચૂક્યો છે, જોકે ટેક્સ બાર એસોસિયેશનના જણાવ્યા પ્રમાણે સરકારે આગામી દિવસોમાં જીએસટી રિટર્ન ટેક્સ નિષ્ણાતો વગર ડાયરેક્ટ ભરી શકાય તેવી વ્યવસ્થા ગોઠવવાની કવાયત હાથ ધરી છે. તેઓના કહેવા પ્રમાણે વેપારીઓ ખરીદ-વેચાણ સહિતના રિટર્ન ખૂબ જ સરળતાથી ભરી શકાય તેવી પોર્ટલમાં વ્યવસ્થા ઊભી કરવા પ્રોસિજર હાથ ધરી છે.